Soedirman

Jenderal Besar TNI (Anumerta) Raden Soedirman (EYD: Sudirman; ) inggih punika silih tunggil perwira tinggi Indonésia ring aab Revolusi Nasional Indonésia. Dané pinaka panglima ageng Tentara Nasional Indonésia kapertama. Sasampun kulawargané maglingsir ka Cilacap duk 1916, Soedirman urip pinaka sisya sané jemet; dané taler ngamiletin sekaa Islam Muhammadiyah. Wusan puput ngranjing ring sekolah keguruan, ring 1936 dané dados guru, nglantur pinaka kepala sekolah ring sekolah dasar Muhammadiyah taler pinaka manggala sekaa truna Muhammadiyah ring 1937. Sasampun Jepang ngadeg ring Hindia Belanda duk 1942, Soedirman tetep nglaksanayang paplajahan, Ring warsa 1944, dané ngamiletin tentara Pembela Tanah Air (PETA) sané kasarengin olih Jepang, pinaka komandan baliton ring Banyumas.

Sasampun Indonésia ngamolihang kamahardikaan ring 17 Agustus 1945, Soedirman malaib saking penjara, raris nuju Jakarta matemu sareng Présiden Soekarno. Dané kanikain ngadeg sekaa Badan Keamanan Rakyat ring Banyuma. Sekaanyané raris pinaka pahan saking Divisi V ring 20 Oktober olih panglima Oerip Soemohardjo. Ring 12 Novémber 1945, Soedirman kapilih pinaka panglima ageng. Soedirman taler nyarengin payudhan ring Ambarawa nglawan sekaa Inggris miwah Belanda. Payudhan puniki taler ngwetuang Perjanjiang Linggarjati sané kasusun olih Soedirman kalanturang antuk Perjanjian Renville sané ngawinang wewidangan Indonésia kaambil ring Agrési Militer I olih Belanda taler ngambil 35.000 tentara Indonésia.

Ring pangawit bulan Agustus 1949, Sudirman nangkilin Sukarno miwah nunas ring ida mangda nglanturang perang gerilya; Sudirman nenten ngajap Belanda pacang ninutin Pararem Roem-Royen, madasar antuk tan mapikolihnya pararem-pararem sane sampun-sampun. Sukarno nenten adung, sane ngawinang Sudirman kaon. Rikala Sudirman nyihnayang jagi suud saking jabatanipun, nyalahang tan ajegnya pamrentah sane ngawinang ipun keni sakit tuberculosis miwah padem ipun Oerip ring bulan November 1948, Sukarno taler nyihnayang jagi suud. Santukan ipun mikayunin mungguing suud punika pacang ngawinang tan stabil, Sudirman nenten nglanturang pikayunanipun, miwah gencatan senjata ring sawewengkon Jawa kawiwitan ring tanggal 11 Agustus 1949.

Kantun keni sakit tuberculosis, Sudirman kauningin ring rumah sakit Panti Rapih Yogyakarta, ring dija ipun jenek kantos Oktober, rikala ipun kapindahang ring sanatorium ring Pakem sane nampek. Mawinan sakit punika, Sudirman arang ngenah ring arepan krama akeh. Sudirman kapindahang ka gria ring Magelang ring bulan Desember. Ring masa punika, pamrentah Indonesia miwah Belanda ngamargiang paruman sane kalaksanayang kanti makudang-kudang bulan sane ngasilang pangakuan kedaulatan Indonesia saking Belanda ring tanggal 27 Desember 1949. Sudirman, yadiastun sakit, malih kasahyang ring rahina punika pinaka panglima agung TNI, sane mangkin ngayah ring Republik Indonesia Serikat sane wau kawangun. Ring tanggal 28 Desember, Jakarta malih dados ibu kota negara.

Sudirman seda ring Magelang ring jam 18:30 WIB ring tanggal 29 Januari 1950; indik puniki kasiarang ring siaran khusus RRI. Sasampun nampi orti indik sedanipun, grian kulawarga Sudirman katamiu antuk akeh jadma, termasuk Brigade 9 sami sane mamarkas ring palemahan sane nampek. Ring semeng benjangipun, layon Sudirman kabakta ka Yogyakarta. Rikala iring-iringan layon nglintang, kapucukin antuk patpat tank miwah kawangun antuk wolung dasa motor, panyiuan jadma majujuk ring sisin margine. Iring-iringan punika kaatur antuk anggota Brigade 9.

 Pustaka 

 Cutetan 

Lis pustaka